เงินเฟ้อไทย มิ.ย. พุ่ง 7.66% สูงกว่าตลาดคาด
พาณิชย์เผยเงินเฟ้อไทยเดือน มิ.ย. 65 พุ่ง 7.66% สูงกว่าตลาดคาด ขณะที่อัตราเงินเฟ้อพื้นฐานเดือนมิ.ย. 65 ขยายตัว 2.51%
พาณิชย์เผยเงินเฟ้อไทยเดือน มิ.ย. 65 พุ่ง 7.66% สูงกว่าตลาดคาด ขณะที่อัตราเงินเฟ้อพื้นฐานเดือนมิ.ย. 65 ขยายตัว 2.51%
5 ก.ค. 2565

นายรณรงค์ พูนพิพัฒน์ ผู้อำนวยการสำนักงานนโยบายและยุทธศาสตร์การค้า (สนค.) กระทรวงพาณิชย์ เปิดเผยว่า ดัชนีราคาผู้บริโภคทั่วไป (CPI) หรืออัตราเงินเฟ้อทั่วไป เดือนมิ.ย. 65 อยู่ที่ระดับ 107.85 เพิ่มขึ้น 7.66% จากช่วงเดียวกันของปีก่อน และสูงกว่าที่ตลาดคาด 7.5% และเพิ่มขึ้นเล็กน้อย 0.90% จากเดือน พ.ค.65 ส่งผลให้เงินเฟ้อทั่วไปเฉลี่ยครึ่งปีแรก เพิ่มขึ้น 5.61%
ขณะที่ดัชนีราคาผู้บริโภคพื้นฐาน (Core CPI) หรืออัตราเงินเฟ้อพื้นฐาน เดือนมิ.ย. 65 อยู่ที่ระดับ 102.99 เพิ่มขึ้น 2.51% จากช่วงเดียวกันของปีก่อน และเพิ่มขึ้น 0.24% จากเดือน พ.ค.65 ส่งผลให้เงินเฟ้อพื้นฐานเฉลี่ยครึ่งปีแรก เพิ่มขึ้น 1.85%
ผู้อำนวยการ สนค. กล่าวว่า จากสถานการณ์ที่ยังมีความไม่แน่นอนในหลายปัจจัยทั้งในประเทศและต่างประเทศ สนค.จะยังคงคาดการณ์เงินเฟ้อทั้งปี 65 ไว้ในกรอบเดิมก่อนที่ 4-5% โดยค่ากลางอยู่ที่ 4.5%